CELEX: 22006D0008
Language: el
Date: 2006-01-27 00:00:00
Title: Απόφαση της Μικτής Επιτροπής του ΕΟΧ αριθ. 8/2006, της  27ης Ιανουαρίου 2006 , για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

30.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 92/29
            
         
      ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 8/2006
   της 27ης Ιανουαρίου 2006
   για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΙΚΤΗ ΕΠΙΤΡΟΠΗ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, καλούμενη εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 7/1994 της 21ης Μαρτίου 1994 (1) της Μικτής Επιτροπής του ΕΟΧ.
            
         
               (2)
            
            
               Πρέπει να ενσωματωθεί στη συμφωνία η απόφαση 2004/388/ΕΚ της Επιτροπής, της 15ης Απριλίου 2004, σχετικά με το έγγραφο ενδοκοινοτικής μεταφοράς εκρηκτικών υλών (2).
            
         
               (3)
            
            
               Πρέπει να ενσωματωθεί στη συμφωνία η οδηγία 2004/57/ΕΚ της Επιτροπής, της 23ης Απριλίου 2004, για την ταυτοποίηση των πυροτεχνημάτων και ορισμένων πυρομαχικών για τους σκοπούς της οδηγίας 93/15/ΕΟΚ του Συμβουλίου για την εναρμόνιση των διατάξεων περί της εμπορίας και του ελέγχου των εκρηκτικών υλών εμπορικής χρήσης (3).
            
         ΑΠΟΦΑΣΙΖΕΙ:
   Άρθρο 1
   Στο Κεφάλαιο XXIX του Παραρτήματος ΙΙ της συμφωνίας, μετά το σημείο 1 (οδηγία 93/15/ΕΟΚ του Συμβουλίου) παρεμβάλλονται τα ακόλουθα σημεία:
   
               «2.
            
            
               
                  32004 D 0388: Απόφαση 2004/388/EC της Επιτροπής, της 15ης Απριλίου 2004 σχετικά με το έγγραφο ενδοκοινοτικής μεταφοράς εκρηκτικών υλών (ΕΕ L 120 της 24.4.2004, σ. 43).
            
         
               3.
            
            
               
                  32004 L 0057: Οδηγία 2004/57/ΕΚ της Επιτροπής, της 23ης Απριλίου 2004, για την ταυτοποίηση των πυροτεχνημάτων και ορισμένων πυρομαχικών για τους σκοπούς της οδηγίας 93/15/ΕΟΚ του Συμβουλίου για την εναρμόνιση των διατάξεων περί της εμπορίας και του ελέγχου των εκρηκτικών υλών εμπορικής χρήσης (ΕΕ L 127 της 29.4.2004, σ. 73).»
            
         Άρθρο 2
   Τα κείμενα της οδηγίας 2004/57/ΕΚ και της απόφασης 2004/388/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 28 Ιανουαρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 27 Ιανουαρίου 2006.
      
         
            Για τη Μικτή Επιτροπή ΕΟΧ
         
         
            Ο Πρόεδρος
         
         R. WRIGHT
         
      
   
   
      (1)  ΕΕ L 160 της 28.6.1994, σ. 1.
   
      (2)  ΕΕ L 120 της 24.4.2004, σ. 43.
   
      (3)  ΕΕ L 127 της 29.4.2004, σ. 73.
   
      (4)  Δεν αναφέρονται συνταγματικές απαιτήσεις.